Flensborg

Flensborg (, , ) is een Stadt in Sleswig-Holsteen, un twors heel in den Norden blangen de däänsche Grenz. De Stadt heurt sülvig nich to een Landkreis. Un se is de drütt gröttste Stadt vun Sleswig-Holsteen. 

Flensborg liggt ca. 68 km Nord vun Kiel un 92 km in’n Söden vun Kolding. 1950 harr Flensborg 100.000 Inwahners un weer Grootstadt, denn is de Stadt obers wedder lütter woorn. Nu sünd dat 87.432 (Stand: 31. Dez. 2016) Lü, de in Flensborg wahnt.

 Spraaken 
Ook in Flensborg ward Moin oder ehr Moin Moin seggt. Spraaken sün Plattdüütsch in de nordneddersasisch Dialekt, Däänsch, den Mischmasch Petuh-Snack künnen se ok un Hoochdüütsch snacken se al so. Flensborg hett ook een däänschet Gymnasium, de Duborg-Skolen. Flensborg höör Johrhunnerte lang to Däänmark.

 Dorför is Flensborg beröhmt 
Beröhmt is Flensborg för dat Flens, dat is dat Flensborger Beer, wat sünnerlich dör den Werner-Comic bekannt is. Flensborg is ok beröhmt för den Rum, dat is een Arvstück ut de däänsche Koloniaal-Historie. 1962 hett Beate Uhse in Flensborg den eersten Sex-Shop op de Welt apenmaakt. Bi Flensborg is de Gemeente Handewitt, de een bekannten Handballvereen hett, dat is de SG Flensborg-Handewitt, de vun 2001 af an in de nee Flens-Arena (fröher Campushall'') speelt. Weniger künnig is, dat Flensborg ok sien egen Kortfilmfestival hett. Bekannt is besünners ok Flensburgs Ortsdeel Mürwik. Dor sitt ok dat Kraftfahrtbundesamt, wat de Punkte opschrifft, wenn een mit dat Auto to gau is.

 Lüüd 
De Volksschauspelerschen Erna Raupach-Petersen un Uta Stammer, de Petuhtanten Renate Delfs un Gerty Molzen sowie de Swemmsportlerin Haide Klüglein keem van hier. 

 Billergalerie 

 Weblenken 

Kategorie:Oort
Kategorie:Flensborg
Kategorie:Sleswig-Holsteen